2017. gada \_\_.\_\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2016.gada 25.oktobra noteikumos Nr.692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”**

*Izdoti saskaņā ar Eiropas Savienības struktūrfondu un*

*Kohēzijas fonda 2014.–2020. gada plānošanas perioda*

*vadības likuma 20. panta 6. un 13. punktu un* *Jaunuzņēmumu*

*darbības atbalsta likuma 7.panta trešo daļu.*

Izdarīt Ministru kabineta 2016.gada 25.oktobra noteikumos Nr.692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”” (Latvijas Vēstnesis, 2016, 218. nr.; 2017, 84. nr.) šādus grozījumus:

1. Izteikt 4.punktu šādā redakcijā:

„4. Pasākuma mērķis ir, sniedzot ieguldījumu Latvijas Viedās specializācijas stratēģijas mērķu sasniegšanā, atbalstīt pētniecības rezultātu komercializācijas kompetences attīstīšanu valsts pētniecības organizācijās, sekmējot šo pētniecības organizāciju īpašumā esošo pētniecības rezultātu komercializāciju gan Latvijā, gan ārvalstīs, lai palielinātu pētniecības organizāciju ienākumus no pētījumu rezultātu komercializēšanas vai pārvērstu pētījumu rezultātus veiksmīgā uzņēmējdarbībā; veicināt inovācijas aktivitātes sīkajos (mikro), mazajos un vidējos komersantos, tehnoloģiju pārneses ceļā sniedzot tiem atbalstu jaunu vai būtiski uzlabotu produktu vai tehnoloģiju attīstībai, kā arī sekmēt jaunuzņēmumu veidošanos Latvijā, tajā skaitā nodrošinot Latvijas pārstāvja ārvalstīs darbību, veicinot pētniecību, kā arī inovatīvu ideju, produktu vai procesu izmantošanu saimnieciskajā darbībā – pētniecības produktu komercializāciju.”

1. Izteikt 17.1.5.apakšpunktu šādā redakcijā:

“17.1.5. informācijas un konsultāciju sniegšana pētniecības organizācijām, pētniekiem, komersantiem par tehnoloģiju pārnesi un inovāciju, tostarp par pieejamajiem atbalsta instrumentiem.”

1. Aizstāt noteikumu tekstā vārdu ““vaučeru”“ ar vārdu “vaučeru”.
2. Izteikt 17.1.8.apakšpunktu šādā redakcijā:

“17.1.8. informācijas sistēmas izveide datu un informācijas uzkrāšanai šo noteikumu 17.1.1., 17.1.6., 17.1.7., 17.1.11. un 17.1.12. apakšpunktā minēto atbalstāmo darbību ietvaros;”

1. Izteikt 17.1.10. apakšpunktu šādā redakcijā:

“17.1.10. Latvijas tēla veidošana ārvalstīs inovāciju jomā, t.sk. veicinot jaunuzņēmumu veidošanos un to atpazīstamību Latvijā un ārvalstīs, sniedzot informāciju, organizējot un piedaloties jaunuzņēmumu popularizēšanas pasākumos, sekmējot investoru piesaisti jaunuzņēmumiem, izstrādājot mārketinga un publicitātes pasākumus, t.sk. informējot sabiedrību par jaunuzņēmumu nozares aktualitātēm, un organizējot seminārus un apmācības;”

1. Papildināt noteikumus ar 17.1.11., 17.1.12., 17.1.13. un 17.1.14. apakšpunktiem šādā redakcijā:

“17.1.11. jaunuzņēmumu darbības atbalsta noteiktās administrējošās iestādes funkciju veikšana augsti kvalificētu darba ņēmēju piesaistei;

17.1.12. jaunuzņēmumu dalības izstādēs, konferencēs, kā arī tiešo vizīšu pie potenciālā investora vai sadarbības partnera ārvalstīs veicināšana. Centrs izstrādā kārtību, kādā jaunuzņēmumiem tiek piešķirts šajā punktā norādītais atbalsts un saskaņo to ar atbildīgo iestādi;

17.1.13. nozaru komersantu vajadzību apzināšana ar mērķi identificēt potenciālās sadarbības jomas ar pētnieciskajām organizācijām, veicinot zināšanu un tehnoloģiju pārnesi.

17.1.14. Latvijas pārstāvja ārvalstīs darbības nodrošināšana ar mērķi veicināt 17.1.10. apakšpunktā minētās darbības.”

1. Izteikt 18.1.2.apakšpunktu šādā redakcijā:

“18.1.2. darba brauciena, tajā skaitā, komandējuma izmaksas ir attiecināmas saskaņā ar normatīvajiem aktiem par kārtību, kādā atlīdzināmi ar komandējumiem un darbinieku darba braucieniem saistītie izdevumi.”

1. Izteikt 18.1.7.apakšpunktu šādā redakcijā:

“18.1.7. nepieciešamo ārpakalpojumu, piemēram, apmācību, ekspertu konsultāciju, juridisko pakalpojumu, tehnoloģiju pārneses speciālistu piesaistes, pētījumu, mārketinga materiālu izgatavošanas, mārketinga aktivitāšu un citu ārpakalpojumu, izmaksas un piegāžu izmaksas;”

1. Papildināt noteikumus ar 18.1.11.apakšpunktu šādā redakcijā:

“18.1.11. Šo noteikumu 17.1.12. apakšpunktā minēto darbību īstenošanai:

18.1.11.1. komandējuma (darba brauciena) izmaksas ir attiecināmas ne vairāk kā divām personām saskaņā ar normatīvajiem aktiem par kārtību, kādā atlīdzināmi ar komandējumiem un darbinieku darba braucieniem saistītie izdevumi. Kopējā komandējuma dienu skaitā ieskaita darbības norises laiku un papildus ne vairāk kā divas dienas. Komandējuma (darba brauciena) attiecināmajās izmaksās ietilpst:

18.1.11.1.1. dienas nauda;

18.1.11.1.2. ar viesnīcas (naktsmītnes) pakalpojumu izmantošanu saistītie izdevumi (tai skaitā pakalpojuma sniedzēja noteiktās papildu izmaksas, bez kurām pamatpakalpojumu nav iespējams iegādāties). Viesnīcas (naktsmītnes) pakalpojumu izmaksas tiek attiecinātas tikai par tām naktīm, kas atbilst komandējumā pavadīto dienu skaitam. Viesnīcas (naktsmītnes) pakalpojumu izmaksas ir attiecināmas, arī izmantojot starpnieku pakalpojumus, ja pakalpojumi neietver komisijas maksu. Ja viesnīcas (naktsmītnes) pakalpojumus iegādājas, izmantojot ekonomiski izdevīgākā starpnieka pakalpojumus, lai pārliecinātos, ka netiek segta starpnieka komisijas maksa, starpnieka rēķinā atsevišķi jānorāda tiešajiem pakalpojuma sniedzējiem veiktie maksājumi, starpnieka komisijas maksa, pievienotās vērtības nodoklis un cita nepieciešamā informācija izmaksu pārbaudīšanai;

18.1.11.1.3. izmaksas, kas saistītas ar starpvalstu un starppilsētu ekonomiskās klases sabiedriskā transporta izmantošanu (tai skaitā pakalpojuma sniedzēja noteiktās papildu izmaksas, bez kurām pamatpakalpojumu nav iespējams iegādāties) līdz noteiktajam gala mērķim un atpakaļ līdz pastāvīgajai darbavietai, kā arī maksa par pārbraucieniem, ja plānoti vairāki darba braucieni. Ceļa (transporta) izdevumi ir attiecināmi, arī izmantojot starpnieku pakalpojumus, ja pakalpojumi neietver komisijas maksu. Ja ceļa (transporta) pakalpojumus iegādājas, izmantojot ekonomiski izdevīgākā starpnieka pakalpojumus,lai pārliecinātos, ka netiek segta starpnieka komisijas maksa, starpnieka rēķinā atsevišķi jānorāda tiešajiem pakalpojuma sniedzējiem veiktie maksājumi, starpnieka komisijas maksa, pievienotās vērtības nodoklis un cita nepieciešamā informācija izmaksu pārbaudīšanai;

18.1.11.2. starptautiskās izstādes, konferences organizatora noteiktās izmaksas, kā arī ar izstādi, konferenci saistītā pakalpojuma sniedzēja papildpakalpojumu izmaksas (dalības maksa, ekspozīcijas laukuma, stenda nomas, tehniskā aprīkojuma, interneta, elektrības, stenda uzkopšanas izmaksas un izmaksas, kas saistītas ar informācijas ievietošanu izstādes katalogā);

18.1.11.3. pievienotās vērtības nodoklis, ja atbilstoši attiecīgajiem normatīvajiem aktiem nodokļu un nodevu jomā komersants tos nevar atgūt pilnā vai daļējā apmērā”;

1. Papildināt noteikumus ar 18.1.12.apakšpunktu šādā redakcijā:

“18.1.12. Šo noteikumu 17.1.14. apakšpunktā minēto darbību ietvaros ir attiecināmas šādas izmaksu pozīcijas (attiecas uz minētās darbības organizētāju):

18.1.12.1. sakaru un informācijas sistēmu pakalpojumu izmaksas;

18.1.12.2. telpu nomas, uzturēšanas un komunālo pakalpojumu izmaksas;

18.1.12.3. atlīdzības izmaksas, piemaksa par diplomātisko rangu un normatīvajos aktos par diplomātisko un konsulāro dienestu noteiktie pabalsti un kompensācijas (izņemot prēmiju un naudas balvu);

18.1.12.4. valsts sociālās apdrošināšanas izmaksas;

18.1.12.5. kancelejas preču izmaksas, tai skaitā informācijas nesēji un reprezentācijas materiāli;

18.1.12.5. komandējuma izmaksas, tai skaitā transporta, naktsmītnes un dienas naudas izmaksas;

18.1.12.6. mārketinga aktivitāšu izmaksas, mārketinga plāna izstrādes, publikāciju un mārketinga materiālu izgatavošanas izmaksas (tai skaitā sagatavošanas, tulkošanas, maketēšanas izmaksas), maksa par materiālu izplatīšanu un izvietošanu dažādos informācijas nesējos (brošūras, bukleti, plakāti, interneta un drukātie mediji, zibatmiņas, CD, DVD u. c.), semināru un konferenču organizatoriskās un dalības izmaksas, prezentāciju izdevumi, samaksa konsultantiem;

18.1.12.7. izstādes (izņemot izstādes, kurās tiek organizēti nacionālie stendi) organizatora noteiktās izmaksas (dalības maksa, ekspozīcijas laukuma, stenda nomas, tehniskā aprīkojuma, interneta, elektrības, stenda uzkopšanas izmaksas un izmaksas, kas saistītas ar informācijas ievietošanu izstādes katalogā);

18.1.12.8. stenda dizaina izstrādes, stenda izgatavošanas, nomas, uzstādīšanas un stenda darbības nodrošināšanas izmaksas izstādes (izņemot izstādes, kurās tiek organizēti nacionālie stendi) laikā;

18.1.12.9. stenda, tehniskā aprīkojuma, mārketinga materiālu, prezentācijas un degustācijas materiālu transportēšanas izmaksas līdz izstādes (izņemot izstādes, kurās tiek organizēti nacionālie stendi) norises vietai un atpakaļ no tās, iekraušanas, izkraušanas un uzglabāšanas izmaksas;

18.1.12.10. žurnālistu vizīšu organizēšanas izmaksas Latvijā (tai skaitā tikšanās telpu nomas, tulkošanas, gidu, transporta, viesnīcas (naktsmītnes), ēdināšanas, uzņēmumu apmeklējumu izmaksas);

18.1.12.11. nepieciešamo ārpakalpojumu izmaksas uzņēmējdarbības veicināšanas pasākumiem.

1. Izteikt 28.1 punktu šādā redakcijā:

“28.1 Šo noteikumu 16. punktā minētais personāls šo noteikumu 17.1.2. un 17.1.7. apakšpunktā minētās darbības ietvaros var piesaistīt Eiropas Komisijas ekspertu datubāzē iekļautu ekspertu ar atbilstošu izglītību, profesionālo pieredzi un kompetenci.”

1. Svītrot 30.2.apakšpunktā vārdus "līdz tehnoloģiju pārneses projekta iesniegšanas brīdim".
2. Svītrot 30.3.apakšpunktā vārdus "līdz pētniecības projekta iesniegšanas brīdim".
3. Izteikt 34.2.2.apakšpunktu šādā redakcijā:

“34.2.2. darba brauciena, tai skaitā, komandējuma izmaksas ir attiecināmas ne vairāk kā piecām personām saskaņā ar normatīvajiem aktiem par kārtību, kādā atlīdzināmi ar komandējumiem un darbinieku darba braucieniem saistītie izdevumi. Kopējā komandējuma dienu skaitā ieskaita darbības norises laiku un papildus ne vairāk kā trīs dienas. Darba brauciena, tai skaitā, komandējuma attiecināmajās izmaksās ietilpst:

34.2.2.1. dienas nauda;

34.2.2.2. ar naktsmītnes, tai skaitā, viesnīcas pakalpojumu izmantošanu saistītie izdevumi (tai skaitā pakalpojuma sniedzēja noteiktās papildu izmaksas, bez kurām pamatpakalpojumu nav iespējams iegādāties). Naktsmītnes, tai skaitā, viesnīcas pakalpojumu izmaksas tiek attiecinātas tikai par tām naktīm, kas atbilst komandējumā pavadīto dienu skaitam. Naktsmītnes, tai skaitā, viesnīcas pakalpojumu izmaksas ir attiecināmas, arī izmantojot starpnieku pakalpojumus, ja pakalpojumi neietver komisijas maksu. Ja naktsmītnes, tai skaitā, viesnīcas pakalpojumus iegādājas, izmantojot ekonomiski izdevīgākā starpnieka pakalpojumus, lai pārliecinātos, ka netiek segta starpnieka komisijas maksa, starpnieka rēķinā atsevišķi jānorāda tiešajiem pakalpojuma sniedzējiem veiktie maksājumi, starpnieka komisijas maksa, pievienotās vērtības nodoklis un cita nepieciešamā informācija izmaksu pārbaudīšanai;

34.2.2.3. izmaksas, kas saistītas ar ekonomiskās klases sabiedriskā transporta izmantošanu (tai skaitā pakalpojuma sniedzēja noteiktās papildu izmaksas, bez kurām pamatpakalpojumu nav iespējams iegādāties) līdz noteiktajam gala mērķim un atpakaļ līdz pastāvīgajai darbavietai, kā arī maksa par pārbraucieniem, ja plānoti vairāki darba braucieni. Ceļa un transporta izdevumi ir attiecināmi, arī izmantojot starpnieku pakalpojumus, ja pakalpojumi neietver komisijas maksu. Ja ceļa un transporta pakalpojumus iegādājas, izmantojot ekonomiski izdevīgākā starpnieka pakalpojumus, lai pārliecinātos, ka netiek segta starpnieka komisijas maksa, starpnieka rēķinā atsevišķi jānorāda tiešajiem pakalpojuma sniedzējiem veiktie maksājumi, starpnieka komisijas maksa, pievienotās vērtības nodoklis un cita nepieciešamā informācija izmaksu pārbaudīšanai. Šo apakšpunktu nepiemēro Latvijas Investīciju un attīstības aģentūras organizētajām tirdzniecības misijām ārvalstīs, kurās piedalās valsts augstākās amatpersonas;

34.2.2.4. bagāžas transportēšanas izdevumi līdz izstādes, konferences vai semināra norises vietai un atpakaļ līdz pastāvīgajai darbavietai, kā arī maksa par pārbraucieniem. Ja bagāžas transportēšanas pakalpojumus iegādājas, izmantojot ekonomiski izdevīgākā starpnieka pakalpojumus, lai pārliecinātos, ka netiek segta starpnieka komisijas maksa, starpnieka rēķinā atsevišķi jānorāda tiešajiem pakalpojuma sniedzējiem veiktie maksājumi, starpnieka komisijas maksa, pievienotās vērtības nodoklis un cita saistītā informācija izmaksu pārbaudīšanai;

34.2.2.5. komandējuma apdrošināšanas izmaksas un vienreizējās individuālās vai grupu vīzas izmaksas ne vairāk kā piecām personām. Ja komandējuma apdrošināšanas un vīzas saņemšanas pakalpojumus iegādājas, izmantojot ekonomiski izdevīgākā starpnieka pakalpojumus, lai pārliecinātos, ka netiek segta starpnieka komisijas maksa, starpnieka rēķinā atsevišķi jānorāda tiešajiem pakalpojuma sniedzējiem veiktie maksājumi, starpnieka komisijas maksa, pievienotās vērtības nodoklis un cita nepieciešamā informācija izmaksu pārbaudīšanai;”

1. Aizstāt 36.5. un 38.1.2. apakšpunktos skaitļus un vārdus "18.1.2. apakšpunktā" ar skaitļiem un vārdiem "34.2.2. apakšpunktā".
2. Izteikt 53.punktu šādā redakcijā:

“53. Atbalsta pieteikuma minimālais līdzfinansējuma apmērs nav noteikts. Atbalsta pieteikuma maksimālais atbalsta līdzfinansējuma apmērs vienai komersanta saistīto personu grupai pieteikuma ietvaros nepārsniedz 25 000 euro šo noteikumu 41.1., 41.2., 41.3., 41.4., 41.5. un 41.6. apakšpunktā minētajām darbībām.”

1. Papildināt noteikumus ar 54.1 punktu šādā redakcijā:

“54.1 Šo noteikumu 18.1.11. apakšpunktā minētajām izmaksām maksimāli pieļaujamā finansējuma intensitāte 70 procenti.”

1. Papildināt 64.punktu aiz vārdiem “šo noteikumu” ar skaitļiem un vārdiem “17.1.12. apakšpunktā un”.
2. Papildināt noteikumus ar 70.1 punktu šādā redakcijā:

“70.1 Līgumos, kurus slēdz ar piegādātājiem un pakalpojuma sniedzējiem atbilstoši šo noteikumu 18.1.2.; 18.1.3.; 18.1.4.; 18.1.7. un 18.1.10. apakšpunktā minētajām izmaksām, avansa maksājumus var paredzēt līdz 100 procentiem no attiecīgā līguma summas atbilstoši avansa apjoma noteikšanas kritērijiem, kas ir noteikti Centra izstrādātajā kārtībā.”

Papildināt 80.punktu aiz vārdiem "šo noteikumu" ar skaitļiem un vārdiem "17.1.12. apakšpunktā un".

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza: Valsts sekretārs J.Stinka

Jānis Siliņš

[Janis.Silins@em.gov.lv](mailto:Janis.Silins@em.gov.lv), 67013005